ai4bharat/Pralekha huggingface dataset:
ریلوے کی وزارت
ریلوےکراسنگ کے چوکیدار والے پھاٹکوں کی آر او بی اور آر یو بی میں تبدیلی
ریلوے، مواصلات اور الیکٹرونک اور اطلاعاتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ ریلوے کے چوکیدار والے پھاٹکوں کو ختم کرنے کے لئے روڈ اووربرج  اورروڈ انڈربرجتعمیر کئےجارہے ہیں۔ انڈین ریلوے کی جانب سے تمام زونز میں یہ کام مسلسل کیا جارہا ہے۔لیول کراسنگ کو ختم کرنے کے اس کام یہ ترجیح ریل گاڑیوں کو چلانے میں تحفظ، ریل گاڑیوں کے آنے جانے، سڑک پر چلنے والوں پر اثر اورعملی جامہ پہنانے کے امکان وغیرہ کی بنیاد پر دی جارہی ہے۔سال 2014 سے 2023تک کے دوران مجموعی طورپر 1654آر او بیز اور 9213 آر یو بیز کا کام مکمل کیا جاچکا ہے اور ان پر 30602کروڑ روپے خرچ کئے جاچکے ہیں۔
اس سلسلے میں 25جولائی 2023 تک ریلوے کے تمام زونز میں مجموعی 1863 آر او بیز اور 2490آر یو بیز کے لئے منظوری دی گئی ہے، جو منصوبہ بندی اور تعمیر کے مختلف مرحلوں میں ہے۔سال 24-2023 کے دوران اس معاملے میں 8000کروڑ روپے مختص کئے گئے ہیں، جن میں سے جون 2023 تک 1549کروڑ روپے استعمال کئے جاچکے ہیں۔
ریل گاڑیاں چلانے کے کام میں تحفظ کو بہتر بنانے کے لئے، موبلٹی میں اضافے کے لئے اور روڈ کراسنگ کے کاموں کو رفتار دینے کے لئے ریلوے نے 2مارچ 2023 کو نئی پالیسی جاری کی ہے۔
کامرس اور صنعت کی وزارتہ
ممبئی میں منعقدہ جی 20 اجلاس میں، جی 20 رکن ممالک کے درمیان تجارتی مالیاتی تعاون پر غور و خوض کیا گیا
جی 20 اجلاس نے ممالک کی ترقی میں تجارت کے کردار پر روشنی ڈالی اور جامع اور برمبنی شمولیت تجارت کے لئے سرمایہ کی فراہمی پر زوردیا
’’تمام ممالک کو کاغذسے مبّرا بین الاقوامی تجارت کے حصول کے لیے آئندہ چند سالوں میں معقول اور مناسب قانون سازی کرنے کی کوشش کرنی چاہیے‘‘
· تجارت اور صنعت کی وزارت نےجی 20 کے رکن ممالک کے درمیان تجارتی مالیاتی تعاون کے موضوع پر ایک بین الاقوامی کانفرنس کا انعقاد 28 مارچ 2023 کو تاج لینڈز اینڈ، باندرہ  ممبئی میں کیا تھا۔
· محکمہ تجارت نے اس تقریب کی میزبانی کی تھی اور اس کا اہتمام ای سی جی سی لمیٹڈ اور انڈیا ایگزم بینک نے ممبئی میں پہلی جی20 کی تجارت اور سرمایہ کاری سے متعلق ورکنگ گروپ  کی میٹنگ کے موقع پر کیا تھا۔ کانفرنس میں رکن ممالک کے مندوبین، صنعت اور دنیا بھر سے تعلیمی ماہرین تجارتی مالیات کے شعبے میں تعمیری مذاکرات مکالمے اور خیالات ونظریات کے تبادلے کے لیے موجود تھے۔
· کامرس سکریٹری جناب سنیل برتھوال نے اپنے کلیدی خطاب میں میٹنگ کا ایجنڈا طے کیا۔ انہوں نے اس بات پر روشنی ڈالی کہ تجارت کے لئے سرمایہ کی فراہمی کی راہ میں درپیش مسائل اوران کے ممکنہ حل پر بات کرنے کا یہ صحیح وقت ہے۔
· بین الاقوامی ماہرین پر مشتمل اس تقریب کے ایک حصے کے طور پر دو پینل مباحثوں کا اہتمام کیا گیاتھا۔ پہلے پینل نے بینکوں، مالیاتی اداروں، ترقیاتی مالیاتی اداروں،اوربرآمدات کے لئے قرض فراہم کرنے والی ایجنسیوں کے کردار پر تبادلہ خیال کیا تاکہ خامیوں کی نشاندہی کی جا سکے اور غیر یقینی عالمی تجارتی منظر نامے کے دوران تجارت کے لئے سرمایہ کی فراہمی سے متعلق چیلنجوں سے نمٹا جا سکے۔
· دوسرے پینل مباحثے میں تجارت کے لئے سرمایہ تک رسائی کو بہتر بنانے کے لیے ڈیجیٹلائزیشن اور فنٹیک طریقہ کار میں تیزی لانے پر توجہ مرکوز کی۔
· اس اجلاس میں مزید اپنی مرضی کے مطابق قرض دینے کے فیصلے کرنے اورایم ایس ایم ایز کے لیے تجارت کے لئے سرمایہ کی فراہمی میں اضافہ کرنے کی غرض سے موجودہ اور ابھرتے ہوئے فن ٹیک طریقہ کارپر بھی غور کیا گیا۔
· کانفرنس کے تمام مقررین کے آفاقی پیغام نے سب کی خوشحالی کو یقینی بنانے کے لیے تجارت کی ضرورت پر روشنی ڈالی اور یہ کہ اس ہدف کو حاصل کرنے کے لیے جامع اور برمبنی شمولیت تجارت کے لئےسرمایہ کی فراہمی کلیدی حیثیت رکھتی ہے۔
· بین الاقوامی تجارت کی ڈیجیٹلائزیشن،تجارت اور تجارت کے لئےسرمایہ کی فراہمی سے متعلق لاگت میں کمی کے حصول کے لیے ممکنہ طور پر ایک مؤثر حل ہے۔ ڈیجیٹلائزنگ تجارت میں جن چیلنجوں سے نمٹا جانا ہے، ان کی شناخت، وضاحتوں ، معیارات کو ہم آہنگ کرنے اور ڈاٹا کو ڈیجیٹل طور پر سرحدوں کے پار ساجھا کرنے میں بین الاقوامی تعاون کے طور پر کی گئی۔
· جبکہ اندازے بتاتے ہیں کہ تجارت کے لئےسرمایہ کی روایتی دستیابی کا فرق فی الحال 2 ٹریلین امریکی ڈالر کے لگ بھگ ہے، اس فرق کو دور کرنے کے لئے مزید متعلقہ فریقوں کی ضرورت ہے، جن میں کثیر ملکی ترقیاتی بینک، برآمدات کے لئےقرض فراہم کرنے والے ادارے یعنی ایکسپورٹ کریڈٹ ایجنسیز  وغیرہ شامل ہیں۔
· ایکونظام میں فنٹیکس اور اکاؤنٹ ایگریگیٹرز کا ارتقاء ،اصل وقت کے ڈاٹا کی بنیاد پر لین دین کے جوکھم کی تشخیص میں سہولت فراہم کرتا ہے ۔ یہ تجارت کے لئے سرمایہ فراہم کرنے والوں کے ذریعہ لاگت سے متعلق موثر تخمینے کویقینی بنائےگا۔
· پینل میں شامل معزز ارکان نے سفارش کی کہ تمام اقوام کو کاغذ سے مبرّا بین الاقوامی تجارت کے حصول کے لیے آئندہ چند سالوں میں مناسب ، معقول اور قابل عمل قانون سازی اختیار کرنے کی کوشش کرنی چاہیے۔
امور داخلہ کی وزارت
مرکز کے زیر انتظام علاقے جموں و کشمیر اور مرکز کے زیر انتظام علاقے لداخ کے سرکاری ملازمین کو 31؍اکتوبر 2019 سے ساتویں مرکزی تنخواہ کمیشن کے سبھی بھتے دیئے جائیں گے
نئی دہلی،22؍اکتوبر، جموں اور کشمیر کی تنظم نو سے متعلق بل 2019 کو، پارلیمنٹ سے منظوری دئے جانے کے بعد وزیراعظم جناب نریندر مودی نے 8؍اگست 2019 کو قوم سے خطاب کیا تھا، جس میں انہوں نے اعلان کیا کہ مرکز کے زیر انتظام علاقوں  کے ملازمین کو د ی جانے والی سبھی مالی سہولیات ، 7ویں مرکزی تنخواہ کمیشن کی سفارشات کے مطابق مرکز کے زیر انتظام علاقے، جموں و کشمیر اور مرکز کے زیر انتظام علاقے لداخ کے ملازمین کو جلد ہی دی جائیں گی۔
اسی کے مطابق مرکزی وزیر داخلہ جناب امت شاہ نے مرکز کے زیر انتظام علاقے جموں و کشمیر اور مرکز کے زیر انتظام علاقے لداخ کے سرکاری ملازمین کو 7ویں مرکزی تنخواہ کمیشن کے سبھی بھتے دینے کی تجویز کو منظوری دے دی۔ اس کا اطلاق 31اکتوبر 2019 سے کیا جائے گا۔ مرکزی وزارت داخلہ نے اس سلسلے میں احکامات جاری کئے ہیں ۔ اس قدم سے ان ساڑھے چار لاکھ سرکاری ملازمین کو فائدہ ہوگا، جو جموں و کشمیر کی موجودہ ریاست میں کام کر رہے ہیں اور وہ 31؍اکتوبر 2019 سے مرکز کے زیر انتظام علاقے جموں و کشمیر اور مرکز کے زیر انتظام علاقے لداخ کے ملازمین بن جائیں گے۔
بچوں کی تعلیم ک کا بھتہ، ہاسٹل کا بھتہ، ٹرانسپورٹ کا بھتہ، ایل ٹی سی اور فکسڈ میڈیکل الاؤنس وغیرہ جیسے 7ویں مرکزی تنخواہ کمیشن کے سالانہ مالی اخراجات ، جموں و کشمیر کی موجودہ ریاست کے ساڑھے چار لاکھ سرکاری ملازمین کے ضمن میں تقریباً 4ہزار 800 کروڑ روپے ہو جائیں گے۔
|
|
نمبر شمار
|
|
تفصیل
|
|
رقم 
|
|
1.
|
|
بچوں کی تعلیم کا بھتہ
ہاسٹل بھتہ
|
|
607.00
1823.00
|
|
2.
|
|
ٹرانسپورٹ بھتہ
|
|
1200.00
|
|
3.
|
|
لیوٹریول کنسیشن 
|
|
1000.00
|
|
4.
|
|
فکسڈ میڈیکل بھتہ
|
|
108.00
|
|
5.
|
|
دیگر بھتہ
|
|
62.00
|
|
کُل میزان
|
|
4800.00
۔۔۔۔۔۔۔۔۔۔
U-4695
(Visitor Counter : 55
الیکٹرانکس اور اطلاعات تکنالوجی کی وزارت
یو آئی ڈی اے آئی نے مسلسل چوتھے مہینے، ماہ نومبر میں شکایات کا ازالہ عدداشاریہ میں سرفہرست مقام حاصل کیا
انتظامی اصلاحات اور عوامی شکایات کے محکمے  کے ذیعہ ماہ نومبر 2022 کے لیے شائع شدہ ،عوامی شکایات کے ازالے کی درجہ بندی رپورٹ میں یونیک آئیڈنٹی فکیشن اتھارٹی آف انڈیا  کو ایک مرتبہ پھر ، گروپ اے کی تمام وزارتوں، محکموں اور خودمختار اداروں میں سرفہرست مقام حاصل ہوا ہے۔ یہ مسلسل چوتھا مہینہ ہے جب یو آئی ڈی اے آئی نے مذکورہ درجہ بندی میں سرفہرست مقام حاصل کیا ہے۔
یو آئی ڈی اے آئی کا اوپن-سورس سی آر ایم  نظام صارفین کے تجربات میں اضافہ کرنے کے ساتھ ساتھ شہریوں کے لیے خدمات بہم رسانی کو بھی بہتر بنا رہا ہے۔ یہ نظام فون کال، ای میل، چیٹ بوٹ، ویب پورٹل، سوشل میڈیا، لیٹر اور واک اِن جیسے مختلف چینلوں کو تعاون فراہم کرانے کی صلاحیت کا حامل ہے جن کے ذریعہ شکایات درج کی جا سکتی ہیں، ان کا پتہ لگایا جا سکتا ہے اور انہیں حل کیا جا سکتا ہے۔
اس نئے سی آر ایم نظام کے ذریعہ، یو آئی ڈی اے آئی شکایات کے ازالے کے مرکزی نظام کی جانب آگے بڑھا ہے۔ یو آئی ڈی اے آئی صدر دفتر اور اس کے علاقائی دفاتر  مختلف چینلوں کے ذریعہ سی آر ایم شکایات اور ان کے ازالے کے لیے مشترکہ پلیٹ فارم کا استعمال کررہے ہیں۔
آرٹی فیشل انٹلی جینس اینڈ مشین لرننگ  پر مبنی یو آئی ڈی اے آئی کا حال ہی میں لانچ کیا گیا چیٹ بوٹ، ’آدھار متر‘ بھی شہریوں کے دمیان کافی مقبولیت حاصل کر رہا ہے اور اسے ایک مشہور فلمی ستارے کی میزبانی والے مقبول عام ٹی وی کوئز شو میں بھی پیش کیا جا چکا ہے۔ ’’آدھار متر‘‘ کو لے کر روزانہ تقریباً 30000 مکالمے ہو رہے ہیں اور یہ تعداد جلد ہی 50000 کے نشان سے تجاوز کر جائے گی۔
نئے چیٹ بوٹ کو – آدھار انرولمنٹ چیک کرنے/ اسٹیٹیس اپ ڈیٹ کرنے، آدھار پی وی سی کارڈ اسٹیٹس کا پتہ لگانے، انرولمنٹ مرکز کے مقام سے متعلق معلومات، وغیرہ جیسی اضافی سہولتوں سے آراستہ کیا گیا ہے۔ شہری آدھار متر کا استعمال کرتے ہوئے اپنی شکایات درج کراسکتے ہیں اور اسے ٹریک بھی کر سکتے ہیں۔ ’’آدھار متر‘‘ انگریزی اور ہند ی دونوں زبانوں میں دستیاب ہے۔
یو آئی ڈی اے آئی شہریوں کے لیے ’’زندگی بسر کرنا آسان بنانے‘‘ کے عمل میں سہولت فراہم کرانے کی غرض سے مسلسل کام کر رہا ہے اور یہ شکایات کے ازالے کے اپنے نظام کو مستحکم بناکر اسے مزید اثر انگیز بہم رسانی نظام میں تبدیل کرنے کے لیے پابند عہد ہے۔
وزارت خزانہ
ڈی ایف ایس نے کام کاج میں تاخیر کو کم کرنے اور سوچھتا کو ادارہ جاتی بنانے کے لیے خصوصی مہم دوئم کا مشاہدہ کیا
نئی دہلی،21اکتوبر، 2022/ محکمہ مالیاتی خدمات  ، وزارت خزانہ، اور اس سے منسلک تنظیموں نے کام کاج میں التوا کو کم کرنے اور سوچھتا کو ادارہ جاتی بنانے کے لیے خصوصی مہم دوئم شروع کی ہے۔ ڈی ایف ایس کی تمام تنظیموں کو جانکاری دی گئی اور درخواست کی گئی کہ وہ صفائی کی جگہوں کی نشاندہی کرکے صفائی مہم میں حصہ لیں اور صفائی ستھرائی اور اسکریپ کو ہٹانے کی سرگرمیاں منعقد کریں۔
ماحول دوست اقدامات اور شمولیتی اقدامات اٹھانے کی بھی تجویز پیش کی گئی۔ مجموعی طور پر 80 فیصد سے زیادہ نشان زد مقامات کو صاف ستھرا اور خوبصورت بنایا گیا ہے۔ اس سلسلے میں روزانہ کی رپورٹیں اس مقصد کے لیے نوڈل ڈپارٹمنٹ ڈی اے آر پی جی کے ایس سی پی ڈی ایم پورٹل میں اپ لوڈ کی گئیں۔
ڈی ایف ایس میں، خزانے کے مرکزی وزیر مملکت جناب بھاگوت کشن راؤ کراڈ اور سکریٹری  نے دورہ کر کے اِس مہم کو تیز رفتار بنایا جس کے دوران افسران/عملے سے ملاقات کی گئی اور انہیں 100 فیصد ای-آفس استعمال کرنے اور پرانی فائلوں کا جائزہ لینے کا مشورہ دیا گیا ۔ یہ مشورہ بھی دیا گیا کہ سبھی کام کے دنوں میں 3 بجے سے ساڑھے پانچ بجے تک کے وقت کو اسی مقصد سے استعمال کیا جائے۔
خلائی انتظام، اسکریپ کو ہٹانا، ریمپ لگانا، شجرکاری مہم، کوریڈور کی خوبصورتی وغیرہ کا کام کیا گیا۔ جب سے مہم شروع ہوئی ہے مختلف سوشل میڈیا پلیٹ فارمز پر 100 سے زیادہ پوسٹس  ڈی ایف ایس کی مختلف تنظیموں نے کی ہیں۔
صفائی مہم:-
سکریپ کو ضائع کرنا:
شجرکاری مہم:
راہداریوں کی خوبصورتی:
شمولیت کے اقدامات:
مختلف معذور افراد کے لیے ریمپ۔
چند لنکس/پوسٹ:
ڈی ایف ایس :
https://twitter.com/dfs_india/status/1578755694244687872?s=48&t=Vv0FfhXMFdOFc464UBjtMg
ایس آئی ڈی بی آئی:
https://twitter.com/sidbiofficial/status/1583395367999004672
این ایچ بی :
https://twitter.com/NhbIndia/status/1583396758834786306?s=20&t=3DSwJ2BJU3K06UdPXjEuIQ
بینک آف مہاراشٹر:
https://twitter.com/mahabank/status/1583392289837449216?s=20&t=mlj22opSW0bHG70nW3slRQ
بینک آف انڈیا:
https://twitter.com/BankofIndia_IN/status/1583352552615071744?t=6qUIbBAx4lpiJl9AvvyzNA&s=08
LIC: https://twitter.com/LICIndiaForever/status/1583343075664855042
۔۔۔
ش ح ۔ اس۔ ت ح ۔
U – 11767
(Visitor Counter : 55
بہت چھوٹی، چھوٹی اور درمیانی صنعتوں کی وزارت
پائیدارترقیاتی ماڈل
بہت چھوٹی ، چھوٹی اوردرمیانہ درجہ کہ صنعتوں کے وزیر جناب بھانو پرتاپ سنگھ ورما نے لوک سبھا میں ایک تحریری جواب میں یہ اطلاع فراہم کی ہے ۔
بہت چھوٹی ، چھوٹی اوردرمیانہ درجہ کی صنعتوں کی وزارت  ، ایم ایس ایم ای اسکیم نافذکررہی ہے ۔ اس اسکیم کامقصد ، ایم ایس ایم ای کے مینوفیکچرنگ کے عمل کو جدید طرز پرڈھالنا ، فرسودگی یاتیاری کے عمل کے دوران ضائع ہونے والے سامان کی مقدار میں کمی کرنا، جدت طرازی یااختراع کی حوصلہ افزائی کرنا، کاروبار میں مقابلہ جاتی صلاحیت کو بہتربنانااوران کی قومی اورعالمی رسائی اورعمدگی میں سہولت پیداکرنا ہے ۔ اس اسکیم کے تحت ایم ایس ایم ایز کو مختلف قسم کی مالی ترغیبات فراہم کی جاتی ہیں۔ ایم ایس ایم ای چیپمئن اسکیم کے تحت ، تین اجزاء ہیں ، جن کی تفصیلات درج ذیل ہیں ؛
- ایم ایس ایم ای –پائیدار
- ایم ایس ایم ای –مقابلہ جاتی 
- ایم ایس ایم ای –اختراعی 
ایم ایس ایم ایز پائیدار  سرٹیفکیشن اسکیم کے تحت درج بہت چھوٹی ، چھوٹی اور درمیانہ درجہ کی صنعتوں ایم ایس ایم ایز کو ، کانسے ، چاندی اورسونے کے صداقت ناموں کی سطحوں پرمختلف پیمانوں کے جائزے کے ذریعہ فائدہ ہوتاہے ۔ ایم ایس ایم ای پائیدار صداقت نامے کی اسکیم ، ایک جائزے کے ماڈل پرمبنی ہے ۔ جس میں مختلف النوع پیمانے شامل ہیں ، تاکہ معیار میں بہتری لائی جاسکے اور پائیداری کی جانب پیش رفت کی جاسکے ۔
ایم ایس ایم ایز کی پائیداری کی حصولیابی کی غرض سے طورطریقے اختیارکرنے کی حوصلہ افزائی کرنےکے لئے جومخصوص پیمانے ہیں ، توانائی کابندوبست ، ماحولیات کا بندوبست ، قدرتی وسائل کا بندوبست ، کمپنیوں کی سماجی ذمہ داری وغیرہ ۔ یہ اسکیم 28اپریل 2022کو شروع کی گئی تھی۔ جس میں 22000سے زیادہ ایم ایس ایم ای نے اپنا اندراج کرالیاہے ۔ ان میں اب تک کانسے کے 734، چاندی کے 32، سونے کے 25 صداقت نامے تفویض کئے جاچکے ہیں اورباقی اندراج شدہ ایم ایس ایم ایز کے لئے صداقت نامے جاری کئے جانے کا عمل جاری ہے۔
وزارت سیاحت
ثقافت و سیاحت کے مرکزی وزیر مملکت جناب پرہلاد سنگھ پٹیل اور ہریانہ کے وزیر اعلیٰ جناب منوہر لال کھٹر نے ریاست میں سیاحت کی ترقی سے متعلق موضوعات پر ایک میٹنگ کا اہتمام کیا
ثقافت و سیاحت کے مرکزی وزیر مملکت  جناب پرہلاد سنگھ پٹیل اور ہریانہ کے وزیر اعلیٰ جناب منوہر لال کھٹر نے ہریانہ میں سیاحت کی ترقی سے متعلق نئے پروجیکٹوں اور ریاست میں جاری پروجیکٹوں کی رفتار کو مہمیز کرنے کے لئے آج نئی دہلی میں ایک میٹنگ کا اہتمام کیا۔ وزارت سیاحت، حکومت ہند کے سکریٹری، جناب اروند سنگھ، سیاحت و ثقافت کے مرکزی وزراء کےجوائنٹ سکریٹری حضرات اور مرکزی و ریاستی حکومت کے دیگر سینئر افسران بھی اس میٹنگ کے دوران موجود تھے۔
میٹنگ کے دوران، ریاستی حکومت نے مجوزہ کرشنا سرکٹ پروجیکٹ۔II کی تفصیلات فراہم کیں۔ اس پروجیکٹ کے تحت سوادیش درشن اسکیم کے کرشنا سرکٹ مرحلہ۔II کے تحت کروکشیتر، کیتھل، جیند، کرنال، پانی پت اور میوات میں شری مد بھگود گیتا اور مہابھارت سے وابستہ مقدس مقامات/اہم سیاحتی مقامات پر سیاحتی بنیادی ڈھانچے کی ترقی کا منصوبہ وضع کیا گیا ہے۔ اس کے علاوہ دونوں جانب سے ، ہیریٹیج سرکٹ ریواڑی، کروکشیتر کے نزدیک واقع جیوتیسر میں ورچووَل میوزیم اور پنجور گارڈنس، مورنی ہلس، سائنس سٹی اور دیگر مقامات کی ترقی کے بارے میں تبادلہ خیالات کیے گئے۔ ناڈا صاحب گورودوارا اور ماتا منسا دیوی میں جاری پرشاد پروجیکٹوں کی پیش رفت کے بارے میں جناب پرہلاد سنگھ پٹیل کے ذریعہ جائزہ لیا گیا اور ریاستی حکومت سے اس پروجیکٹ کی تکمیل کے عمل کو مہمیز کرنے کے لئے کہا گیا۔
سیاحت و ثقافت کے مرکزی وزیر مملکت  پرہلاد سنگھ پٹیل نے کہا کہ کرشنا سرکٹ پروجیکٹ Iکی تکمیل کے بعد، ہریانہ کی ریاستی حکومت اب کرشنا سرکٹ پروجیکٹ II پر کام کر رہی ہے اور مرکزی حکومت سوادیش درشن سمیت سیاحت و ثقافت کی وزارتوں کی موجودہ اسکیموں کے تحت اپنے تعاون کو مزید وسعت دے گی۔ جناب پٹیل نے جیوتیسر میں گیتا اور مہابھارت پر مبنی ایک زبردست ورچووَل میوزیم قائم کرنے کے لئے ریاستی حکومت کی تجویز کی ستائش کی۔ آج میٹنگ کے دوران اس کی ایک پرزنٹیشن بھی تیار کی گئی۔
جناب پرہلاد سنگھ پٹیل نے راکھی گھڑھی پروجیکٹ پر خصوصی طور پر زور دیا جسے ملک میں پانچ مثالی آرکیالوجیکل مقامات میں سے ایک کے طور پر تیار کیا جا رہا ہے۔ اس سلسلے میں انہوں نے کہا کہ ایک مرتبہ مکمل ہوجانے کے بعد، یہ سیاحوں کو اپنی جانب مبذول کرانے میں زبردست مضمرات کا حامل ہوگا۔
بعد ازاں، میڈیا سے بات چیت کے دوران، جناب منوہر لال کھٹر نے ریاست ہریانہ میں سیاحت و ثقافت سے متعلق مختلف پروجیکٹوں کے لئے مرکز کی جانب سے حوصلہ افزا ردعمل پر خوشی کا اظہار کیا۔ جناب کھٹر نے مزید کہا کہ ہم نے جیوتیسر کے لئے ایک منصوبے کی تجویز پیش کی ہے جو کہ کروکشیتر، ہریانہ کے نزدیک زیارت کا ایک بڑا مقام ہے، جہاں بھگوان کرشن نے گیتا کی تعلیمات پیش کی تھیں۔ کھٹرنے وضاحت کرتے ہوئے کہا کہ ہمارا منصوبہ گیتا اور مہابھارت کی روح کو بہتر طور پر سمجھانے کے مقصد کے ساتھ وہاں ایک تجرباتی میوزیم تیار کرنا ہے۔
وزارت دفاع
بری فوج کے نائب سربراہ قطر کے دورے پر روانہ ہوئے
بری فوج کے عملے کے نائب سربراہ لیفٹیننٹ جنرل سی پی موہنتی 8 سے 9 دسمبر 2021 کے دوران قطر کے دوروزہ دورے پر روانہ ہوئے ہیں۔اپنے دورے کے دوران، نائب سربراہ ریاست قطر اور بھارت کے مابین عمدہ دفاعی تعاون کو فروغ دینے کے لئے کثیر پہلوئی میٹنگوں کا اہتمام قطر کے سلامتی اداروں کے سینئر افسران اور کارکنان کے ساتھ کریں گے۔
بری فوج کے نائب سربراہ قطر کے مسلح دستوں کے عملے کے سربراہ دفاعی امور کے ایم او ایس قطری ایمیری لینڈ فورسیز کے کمانڈر اور احمد بن محمد ملٹری کالج کے کمانڈینٹ سے بھی ملاقات کریں گے جہاں موصوف باہمی مفاد اور دلچسپی کے موضوعات پر تبادلہ خیالات کریں گے ۔فوج کے نائب سربراہ قطری ایمیری لینڈ فورسیز کے صدر دفاتر ،احمد بن محمد ملٹری کالج اینڈ ایمیر گارڈ صدر دفاتردیکھنے بھی جائیں گے ۔ا س دورے کی ایک اہم بات یہ ہے کہ سرکردہ قطری دفاعی صنعتوں کی سینئر قیادت کے ساتھ ان کی گفت شنید ہوگی ۔یہ دورہ دونوں ممالک کے مابین باہمی دفاعی تعاون کو مزید استحکا م بخشے گا۔
ٹیکسٹائلز کی وزارت
ہینڈلوم سیکٹر کے لیے 246.24 کروڑ روپے کے قرض کی رقم کے ساتھ 44,037 مدرا قرضے منظور کیے گئے
صارفین کے امور، خوراک اور عوامی نظام تقسیم کی مرکزی وزیر مملکت محترمہ درشنا جردوش نے آج لوک سبھا میں ایک سوال کے تحریری جواب میں بتایا کہ 246.24 کروڑ روپے کے قرض کی رقم کے ساتھ 44,037 مدرا قرضے گزشتہ تین سال اور موجودہ مالی سال  کے دوران رعایتی کریڈٹ/ویور مدرا اسکیم کے تحت ہینڈلوم سیکٹر کے لیے منظور کیے گئے ہیں۔
ٹیکسٹائل کی وزارت، حکومت ہند نے تمام بینکوں اور ریاستی حکومتوں کے چیئرمین/سی ای او/ ایم ڈی /صدور کو خط لکھ کرکہا ہے کہ وہ بینکوں کی شاخوں کو اس اسکیم کے بارے میں حساس بنائیں، پورٹل پر رجسٹرڈ کریں، قرضوں کی منظوری/تقسیم میں تیزی لائیں اور اس کی پیشرفت کی نگرانی کے لیے باقاعدہ میٹنگیں منعقد کریں تاکہ ملک بھر میں بنکروں کے لیے قرضوں کی تعداد اور رقم میں اضافہ کو یقینی بنایا جاسکے۔
ٹیکسٹائل کی وزارت، حکومت ہند نے ریاستی حکومتوں سے درخواست کی ہے کہ وہ ہینڈلوم پاکٹ کے لیے زیادہ سے زیادہ قرض کی درخواستوں کو اسپانسر کریں۔ مزید برآں، اخبارات، بیداری کیمپوں/چوپالوں کے ذریعے بھرپور تشہیر اور بنکروں کے علاقوں میں پمفلٹ کی تقسیم کا اہتمام ریاستی حکومتوں اور متعلقہ بینکوں کے ساتھ مل کر کیا جا رہا ہے تاکہ ہتھ کرگھے کے بنکروں کو قرض کے فوائد حاصل کرنے کے لیے حوصلہ افزائی کرنے کے ساتھ ساتھ انہیں اس تعلق سے بیدار بھی کیا جاسکے۔ مقامی عوامی نمائندوں کو بھی بیداری کیمپوں/چوپالوں میں مدعو کیا جا رہا ہے تاکہ ہینڈلوم ملازمین پر ان کے مثبت اثرات مرتب ہوں۔
کوئلے کی وزارت
کوئلہ کی وزارت نے کوئلہ کانوں کی نیلامی سے حاصل ہوئی 704 کروڑ روپئے کی پیشگی رقم ریاستی سرکاروں کو منتقل کی
چھتیس گڑھ ، جھار کھنڈ ، مدھیہ پردیش ، مہاراشٹر ، اڈیشہ اور مغربی بنگال مستفید ہوئے
بولیاں لگانے والے اگلی تین قسطیں ، براہ راست ریاستوں کو دیں گے
کوئلہ کی وزارت نے کوئلہ کانوں کی نیلامی سے حاصل ہوئی 704 کروڑ روپئے کی پیشگی رقم ، کوئلہ پیدا کرنے والی چھ ریاستوں – چھتیس گڑھ ، جھار کھنڈ ، مدھیہ پردیش ، مہاراشٹر ، اڈیشہ اور مغربی بنگال کو ٹرانسفر کر دی ہے ۔ یہ مالیاتی منتقلی ، ان ریاستوں کو با اختیار بنانے اور ان کی ترقیاتی نمو میں معاونت کی غرض سے ایک اہمیت کی حامل پہل قدمی کی عکاسی کرتی ہے ۔
704 کرو ڑروپئے کے بقدر مختص کردہ رقم ، ان 18 کوئلہ کانوں کے لئے پیشگی رقم کی پہلی قسط کی نمائندگی کرتی ہے ، جن میں کوئلہ کانوں کی تجارتی نیلامی کے پانچویں دور کی دوسری کوشش اور چھٹے دور کے تحت کامیابی سے نیلام کیا گیا تھا ۔
رقم ٹرانسفر کرنے سے متعلق ریاست کے لحاظ سے تفصیلات درج ذیل ہیں :
کوئلہ کانوں کی ترقی اور پیداوار کے سمجھوتے  کی اصلاحات کی بدولت ، اس اہمیت کی حامل پیش رفت کے لئے راہ ہموار ہو گئی ہے ۔ سی ایم ڈی پی اے کے مطابق ، کامیاب بولیاں لگانے والے فریقوں نے کوئلہ کی وزارت کو پیشگی رقم کی پہلی قسط جمع کرا دی ہے ۔ قابل ذکر ہے کہ بولیاں لگانے والے فریق ، باقی کی تین قسطوں کو براہ راست متعلقہ ریاستی سرکاروں کے پاس جمع کرائیں گے اور اس طرح ان ریاستوں کی ترقی میں اپنے تعاون میں مزید اضافہ کریں گے ۔
اس بڑی مقدار میں رقم کی حصولیابی کو ریاستی سرکاریں اپنے اپنے خطے کی ترقی میں اضافے کے لئے استعمال کریں گی ۔
تجارتی لحاظ سے کوئلہ کی کانکنی کئے جانے کے بعد سے ، کوئلہ کے شعبے نے ریاستی سرکاروں کی آمدنی میں خاطر خواہ اضافہ کر دیا ہے ۔ اس کے علاوہ ، جیسے ہی کوئلہ کی کان میں پیداوار شروع ہو جاتی ہے ، وہ رائلٹی اور ماہانہ پریمیم وغیرہ کے ذریعہ ریاست کی خوشحالی میں بھی تعاون کرتی ہیں ۔ ان کانوں سے حاصل آمدنی کو ، ریاستیں ، لازمی فلاح و بہبود سے متعلق اپنے پروگراموں کے لئے اپنے مالی وسائل کو مستحکم بنانے کی غرض سے استعمال کر سکتی ہیں ، کمزور اور پسماندہ برادریوں کی زندگیوں کو بہتر بنا سکتی ہیں اور ترقی کے دیگر پروجیکٹوں کی معاونت کر سکتی ہیں ۔
اسٹیل کی وزارت
کوئلے کی وزارت بھوبنیشور میں قومی معدنیات کانگریس کا انعقاد کرے گی اور کوئلے کو گیس کی شکل میں بدلنے کے پلانٹ کا دورہ کرے گی
20 ممتاز کمپنیوں کے صنعتی ماہرین اس میں شرکت کریں گے
نئی دہلی،25 مئی ، 2022/ کوئلے کی وزارت قومی معدنیات کانگریس کا انعقاد کرے گی ۔ کوئلے کی وزارت 27 اور 28 مئی ، 2022 کو بھوبنیشور کے علاقے انگول میں جے ایس پی ایل کے ، کوئلے کو گیس کی شکل میں بدلنے والے پلانٹ کا دورہ کرے ۔ کوئلے کے سکریٹری ڈاکٹر انل کمار جین جو عالمی کانکنی کانگریس کی بھارتی قومی کمیٹی کے چیئرمین بھی ہیں اس کانگریس کا افتتاح کریں گے۔ نوین جندل ، چیئرمین جے ایس پی ایل ، سی آئی ایل ، این ایل سی آئی ایل کے ڈائریکٹرز جیسے ، کوئلے کو گیس کی شکل میں بدلنے والے صنعتی ماہرین پینل مذاکرے کا حصہ ہوں گے اور اس میں بی ایچ ای ایل، ای آئی ایل، سی آئی ایم ایف آر ، ایئر پروڈکٹس کے نمائندے بھی شرکت کریں گے۔ اس کانگریس میں سی آئی ایل اور اس کی ضمنی کمپنیوں ، بی ایچ ای ایل، ایس سی سی ایل، این ایل سی آئی ایل ، ہنڈالکو، ویدانتا، ایچ سی ایل، نالکو، ٹاٹا اسٹیل ، جے ایس پی ایل، ایپی روک، گیئن ویل ، ای آئی ایل، ایس ٹی ایم کنسٹرکشنس، سیانتا بایو، ایئر پروڈکٹس اور بہت سی دیگر کمپنیوں جیسی 20 سے زیادہ کمپنیوں کے ماہرین بھی شرکت کریں گے ۔
انگل میں کوئلے کو گیس کی شکل میں بدلنے والے پلانٹ کا دورہ 28 مئی ، 2022 کو کیا جائے گا اور امید ہے کہ اس سے بھارت میں کوئلے کو گیس کی شکل میں بدلنے والے پلانٹس قائم کرنے میں مصروف پیشہ ور افراد کو ایک موقع ملے گا کہ وہ کوئلے کو گیس کی شکل میں بدلنے والے پلانٹ کے کام کاج کے طریقوں کے بارے میں موقعے پر معلومات حاصل کر سکیں گے۔
کانگریس کے اہم ذیلی موضوعات مندجہ ذیل ہیں :
1. کانکنی میں ٹکنالوجی کا استعمال
2. ایلومینین اور اسٹیل شعبے کو درپیش چیلنجز
3. کوئلے کو گیس کی شکل میں بدلنے اور کوئلے کو ہائیڈروجن میں بدلنے کا طریقۂ کار
ٹکنالوجی کا استعمال اور کوئلے کو گیس میں تبدیل کرنے کا میدان مرکزی حکومت کا توجہ کا میدان ہے ۔ اور اس ویژن کو آگے لے جانے کے لیے کوئلے کی وزارت نے 2030 تک 100 ملین ٹن کوئلہ گیسی فکیشن کے مشن سے متعلق دستاویزات کا بھی آغاز کیا ہے۔
قومی معدنیات کانگریس کا انعقاد آئی این سی ڈبلیو ایم سی کر رہی ہے جس کا مقصد غور و خوض کے اجلاس منعقد کر کے سبھی اہم معاملات کو حل کرنے کے لیے پوری طرح تبادلۂ خیال کرنا ہے۔
کووڈ کے بعد 2021 میں سرگرمیاں نئے سرے سے شروع کی گئی تھیں اور تبھی سے یہ سوسائٹی کی طرف سے پہلی بڑی ایسی تقریب ہے جس میں لوگ تقریب کی جگہ پر جا کر اس میں شرکت کریں گے۔
۔۔۔
ش ح ۔ اس۔ ت ح ۔
U –5746
(Visitor Counter : 74
بہت چھوٹی، چھوٹی اور درمیانی صنعتوں کی وزارت
کے وی آئی سی نے دلی میں چمڑے کے کاریگروں کے لیے جوتوں کا ایک جدید ترین تربیتی مرکز کھولا ہے
نئی دہلی،16 جولائی ، 2020 / کھادی و دیہی صنعتوں کے کمیشن کے وی آئی سی نے آج چمڑے کے کاریگروں کی پسماندہ برادری کو تربیت دینے کے لیے دلی میں جوتوں کے اپنے نوعیت کے پہلے تربیتی مرکز کا افتتاح کیا۔ یہ مرکز آگرہ کے جوتا سازی کی تربیت کے مرکزی ادارے سی ایف ٹی آئی سے تکنیکی معلومات حاصل کر کے قائم کیا گیا ہے۔ جو ایم ایس ایم کی وزارت کی ایک ساخ ہے۔ کے وی آئی سی – سی ایس اے آئی جوتا سازی تربیتی و مصنوعات سازی مرکز راج گھاٹ پر گاندھی درشن میں قائم کیا گیا ہے جو اعلیٰ درجے کے جوتے بنانے کے لیے چمڑے کے کاریگروں کو دو مہینے کا ایک جامع تربیتی پروگرام فراہم کرے گا۔
کے وی آئی سی کے چیئرمین جناب وی کے سکسینا نے مرکز کا افتتاح کرتے ہوئے چمڑے کے کاریگروں کو چرم چکتسک، چمڑے کے ڈاکٹر قرار دیا۔ تربیتی مرکز ، تربیت یافتہ کاریگروں کو ان کی دو مہینے کی تربیت مکمل ہو جانے پر جوتے بنانے کے ان کا اپنا بزنس شروع کرنے میں لاجسٹک مدد بھی فراہم کرے گا۔ کاریگروں کو مستقبل میں ان کی سرگرمیاں جاری رکھنے کے لیے پانچ ہزار روپے کی ایک ٹول کٹ بھی فراہم کرے گا۔
کے وی آئی سی – سی ایف ٹی آئی ، فٹ ویئر ٹریننگ کم پروڈکشن سینٹر جدید ترین اوزاروں اور مشینوں سے لیس ہے اور یہ دو مہینے سے بھی کم ریکارڈ وقت میں قائم کیا گیا ہے۔ البتہ اس کے افتتاح میں لاک ڈاؤن کی وجہ سے تاخیر ہو گئی۔ ابتدائی طور پر تربیتی پروگرام چمڑے کے چالیس کاریگروں کے لیے تیار کیا گیا تھا۔ لیکن کورونا بیماری کے تناظر میں سوشل ڈسٹینسنگ کے پیش نظر اس تعداد کو محض 20 کاریگروں کو محدود کر دیا گیا۔ کے وی آئی سی وارنسی میں بھی اسی طرح کا جوتا سازی کا ایک تربیتی مرکز قائم کر رہا ہے۔
کے وی آئی سی کے چیئرمین نے کہا کہ چمڑے کے کاریگروں یا چرم چکتسک کی تربیت ، سب کا ساتھ سب کا وکاس کے وزیر اعظم کے سانچے کے مطابق ہے۔ انہوں نے کہا کہ جوتا چپل فیشن کا ایک اٹوٹ حصہ بن گیے ہیں اور جوتا سازی اب کوئی گھٹیا کام نہیں مانا جاتا۔ اس تربیتی مرکز کے ذریعے ہم زیادہ سے زیادہ لوگوں کو جوتا سازی کی سرگرمیوں میں شامل کرنے کی کوشش کر رہے ہیں۔ یہ پروگرام اس طرح تیار کیا گیا ہے کہ محض دو مہینے کے وقت میں یہ کاریگر سبھی طرح کے جوتے چپل بنانے کے اہل ہو جائیں گے۔ اس سے اُن کی آمدنی میں کئی گنا اضافہ ہو جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
(U –3958